armvectores/hy_wikipedia_2023 huggingface dataset:
Էդգար Կրան

Էդգար Կրան (էստ․՝ Edgar Krahn, հոկտեմբերի 1, 1894(1894-10-01), Լաիուսե, Յիգևա, Յիգևամաա, Էստոնիա - մարտի 6, 1961(1961-03-06), Ռոքվիլ, Մերիլենդ, ԱՄՆ)՝ էստոնացի մաթեմատիկոս։


== Կենսագրություն ==
Էդգար Կրանը ծնվել է 1894 թվականին Սոտագա գյուղում (այժմ՝ Յիգևամաայի Լաիուսե ավան), գործակատարի ընտանիքում։ Նրա ծնողներն ունեցել են էստոնա-գերմանական բալթյան ծագում։ 1912 թվականին ավարտել է Դերպտի (Տարտուի) միջնակարգ դպրոցը, այնուհետև մաթեմատիկա և ֆիզիկա է ուսանել Դորպատի համալսարանում։ 1918 թվականին ավարտել է համալսարանը և որպես ուսուցիչ աշխատել Դերպտում և Ռևելեում (Տալլին)։ 1922 թվականի ձմեռային կիսամյակից սովորել է Գյոթինգենի համալսարանում, որտեղ 1926 թվականին Ռիխարդ Կուրանտի ղեկավարությամբ պաշտպանել է թեկնածուական ատենախոսություն (Über Minimaleigenschaften der Kugel in drei und mehr Dimensionen): Հերման Յաակսոնից (1891-1964 թթ.) հետո Կրանը երկրորդ էստոնացին է, որը ստացել է մաթեմատիկայի դոկտորի գիտական աստիճան։ Դերպտում Կրանը  դարձել է պրոֆեսոր։ 1940-ական թվականներին Գյոթինգենում աշխատել է Աէրոդինամիկ հետազոտությունների ինստիտուտում, որտեղ նա (ինչպես հետագայում Մեծ Բրիտանիայում և ԱՄՆ-ում) հիդրոմեխանիկայի բնագավառում զբաղվել է հետազոտություններով։ 1950-ականներին սկզբում Կրանն աշխատել է Մեծ Բրիտանիայի Ծովակալության գիտահետազոտական լաբորատորիայում, այնուհետև՝ ԱՄՆ Մերիլենդ նահանգի Ուայթ Օուկի Ռազմածովային հրետանիների լաբորատորիայում։
Կրանը զբաղվել է դիֆերենցիալ հավասարումներով, դիֆերենցիալ երկրաչափությամբ, գրաֆների տեսությամբ, ապահովագրական մաթեմատիկայով (հատկապես շինարարական ընկերությունների համար), հավանականությունների տեսությամբ, գազային դինամիկայով և առաձգականության տեսությամբ։ Կրանը համարվում է Ռելեյ-Ֆաբեր-Կրան անհավասարության համահեղինակներից։


== Հիշատակ ==
1983 թվականին Կրանի այրին Մերիլենդի համալսարանի մաթեմատիկայի ուսանողների համար հիմնել է Էդգար Կրանի անվան կրթաթոշակ։


== Գրականություն ==
Edgar Krahn 1894-1961: A Centenary Volume. IOS Press, 1994.(անգլ.)
Album Academicum Universitatis Tartuensis. III köide. Tartu 1994. Lk. 134.(էստոներեն)
Ulo Lumiste, Jaak Peetre (Herausgeber): Edgar Krahn 1894—1961. A Centenary Volume. IOS Press, Amsterdam 1994 (in Zusammenarbeit mit der Estnischen Mathematischen Gesellschaft).(գերմ.)


== Ծանոթագրություններ ==
Օբուսե

Օբուսե (ճապ.՝  小布施町  'Օբուսե-մատի'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 19,07 կմ², բնակչությունը՝ 10 896 մարդ, իսկ խտությունը 571,37 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Սուձակա, Նագանո, Նականո քաղաքների և Տակայամա գյուղի հետ։


== Բնակչություն ==
Բնակչությունը կազմում է 10 896 մարդ (2014 թվականի օգոստոսի 1), խտությունը՝ 571,37 մարդ/կմ²։


== Սիմվոլիզմ ==
Ավանի ծառը համարվում է շագանակենին, ծաղիկը՝ խնձորենու ծաղիկը։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Լաուրա Բեռլին

Լաուրա Բեռլին (գերմ.՝ Laura Berlin, 1990, Բեռլին), գերմանացի դերասանուհի և մոդել։ Առավելապես հայտնի է «Netflix»-ի «Վիկինգներ։ Վալհալա» սերիալում Էմմա Նորմանդացու կերպարը մարմնավորելու համար։


== Կենսագրություն ==
Ծնվել է Բեռլինում։ 15 տարեկանից զբաղվել է մոդելի կարիերայով։ 17 տարեկանում «VIVA Models» գործակալության կազմում մասնակցել է «Hugo Boss», «Balenciaga» և «Michael Michalsky» նորաձևության ընկերությունների ցուցադրություններին։ «IMG Models» գործակալության հետ աշխատելիս բազմաթիվ անգամներ հրավիրվել է Փարիզի և Միլանի ցուցադրություններում ելույթներ ունենալու։ 2008 թվականի փետրվարին, առաջին անգամ հայտնվել է «Elle» ամսագրի իտալական հրատարակության շապիկինԴպրոցական թատերախմբում հանդես գալուց և դերասանական մասնավոր դասընթացներից նախնական փորձ ձեռք բերելուց հետո 19 տարեկանում առաջին անգամ նկարահանվել է Թոմաս Ֆրեյնդների «Սպիտակաձյունիկ» հեռուստաֆիլմում (գլխավոր դեր, դերերում՝ Սոնյա Կիրխբերգեր, Յակի Շվարց, Մարտին Բրամբախ, Յորգ Շյութաուֆ)։ Բազմաթիվ դերասանական գործակալությունների հետ համագործակցության շրջանակներում Բեռլինը հետագայում մասնակցեց մի շարք կինոնախագծերի։ Նկարահանվել է նաև բազմաթիվ հայտնի ապրանքանիշերի գովազդային հոլովակներում, ինչպես նաև գերմանական «Ումֆ» ռոք խմբի տեսահոլովակում։
2022 թվականից նկարահանվել է «Netflix»-ի «Վիկինգներ։ Վալհալա» ստրիմինգային սերիալում (ռեժիսոր՝ Ջեբ Ստյուարտ), կերտելով Անգլիայի, Դանիայի և Նորվեգիայի թագուհի Էմմա Նորմանդացու դերը։


== Ծանոթագրություններ ==


== Արտաքին հղումներ ==
Պաշտոնական կայք(գերմ.)
Էջը IMDb․com կայքում
Կլուբովկա (գյուղ, Իզյասլավի շրջան)

Կլուբովկա (ուկրաիներեն՝ Клубівка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Կլուբովկա գյուղում բնակվում էր 1 971 մարդ։ Բնակավայրը զբաղեցնում է 2,96 կմ² տարածք։ Բնակչության խտությունը կազմում էր 665,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջենովայի համալսարան

Ջենովայի համալսարան (իտալերեն՝ Università degli Studi di Genova), Ջենովայում տեղակայված Իտալիայի խոշորագույն համալսարաններից մեկը։ Գտնվում է Լիգուրիա շրջանում, հիմնադրվել է 1481 թվականին։ 2009 թվականին տվյալների համաձայն՝ համալսարանում սովորել են 36 728 ուսանող, աշխատել են 1 800 դասախոսներ և գիտաշխատողներ, ինչպես նաև 1 580 վարչական աշխատողներ։
Ջենովայի համալսարանը իտալական համալսարանների միջև ARWU-ի վարկանիշով զբաղեցնում է 13-րդ հորիզանականը, QS-ի վարկանիշով՝ 18-րդ հորիզանականը, և THE-ի վարկանիշով՝ 18-րդ հորիզանականը։


== Համալսարանի տարածք ==
Ջենովայի համալսարանը բաժանված է մի քանի ինքնուրույն կամպուսների, որոնք գտնվում են շրջանի տարբեր քաղաքներում։ Համալսարանի հիմնական շինության շենքերը (Via Balbi, 5) նախագծել և կառուցել է ճարտարապետ Բարտոլոմեո Բիանկոն 1640 թվականին, Valletta Puggia-ում քիմիայի, ինֆորմատիկայի, մաթեմատիկայի և ֆիզիկայի ֆակուլտետների համար նոր համալիրներ կառուցվել են 1980-1990 թվականներին։ Տնտեսագիտության ֆակուլտետը գտնվում է 1996 թվականին վերանորոգված նավահանգստում։ Համալսարանի բուսաբանական այգին՝ Orto Botanico dell’Università di Genova-ն, քաղաքի կենտրոնում զբաղեցնում է մեկ հեկտար է` համալսարանի հիմնական շենքի կողքին։
Ջենովայի համալսարանն ունի նաև մի շարք տարածաշրջանային ուսումնական հաստատություններ Սավոնա, Իմպերիա, Սանտա Մարգերիտա Լիգուրե, Վենտիմիլիա և Սպեցիա քաղաքներում։


== Ֆակուլտետներ ==
Ջենովայի համալսարանը բաղկացած է տասնմեկ ֆակուլտետներից, որոնք են՝ 

Ճարտարապետության ֆակուլտետ
Արվեստի և փիլիսոփայության ֆակուլտետ
Տնտեսության ֆակուլտետ
Մանկավարժության ֆակուլտետներ
Ինժեներական ֆակուլտետ
Օտար լեզուների և գրականության ֆակուլտետ
Իրավունքի ֆակուլտետ
Մաթեմատիկական, ֆիզիկական և բնական գիտությունների ֆակուլտետ
Բժշկության և վիրաբուժության ֆակուլտետ
Դեղագործության ֆակուլտետ
Քաղաքական և հասարակական գիտությունների ֆակուլտետՋենովայի համալսարանը նաև ներառում է 53 գիտական բաժիններ և բաժին, որը զբաղված է տեղեկատվական տեխնոլոգիաների ոլորտում հետազոտություններով։


== Ծանոթագրություններ ==


== Արտաքին հղումներ ==
Official University of Genoa website (անգլ.) (իտալ.) (իսպ.)
Profile of University of Genoa on the Times Higher Education website
Կաղամբաթիթեռ

Կաղամբաթիթեռ (լատ.՝ Pieris brassicae), ճերմակաթիթեռների ընտանիքի թիթեռ։ ՀՀ-ում հանդիպում է բոլոր մարզերում։ Թևերի բացվածքը 5,5-6 սմ է։


== Ձվադրում ==

Ձմեռում է հարսնյակը։ Թիթեռների թռիչքը՝ մարտի վերջ-ապրիլի սկզբին։ Ձվադրում է խաչածաղկավոր բույսերի տերևների ստորին երեսին՝ միաշերտ խմբերով (մինչև 200 ձու)։ 1 էգը դնում է 250-300 ձու։ 3-4 օր անց ձվերից դուրս են գալիս թրթուրները (երկար է ՝ մինչև 6 սմ), որոնք սնվում են տերևների ստորին երեսին և ուտում են փափուկ հյուսվածքը։ 


== Սնունդ ==
Մինչև 2-րդ մաշկափոխությունը թրթուրները միասին են, ապա ցրվում են ամբողջ բույսի վրա։ Կախված ջերմաստիճանից՝ թրթուրները զարգանում են 17-30 օրում՝ 3-4 անգամ մաշկափոխվելով։ Սնվելն ավարտելով՝ թրթուրները մետաքսյա ոստայնի գոտիով ամրանում են հիմևանյութին և հարսնյակավորվում։ Տարեկան կարող է 3-4 սերունդ տալ։ Զանգվածային բազմացման տարիներին կաղամբաթիթեռների թրթուրները մեծ վտանգ են ներկայացնում բանջարանոցային կաղամբազգիների համար։

		


== Պատկերասրահ ==

		
		
		
		
		
		
		
		
		
		
		


== Տես նաև ==
Այգաթիթեռ
Ճերմակաթիթեռներ
Թիթեռներ


== Արտաքին հղումներ ==
Бабочки и гусеницы — страница о капустнице(գերմ.)
Капустница на сайте Eurobutterflies(անգլ.)
Мотыльки и бабочки Европы и северной Африки(անգլ.)
Капустница (Pieris brassicae)(ռուս.)
Naturligvis Archived 2008-09-29 at the Wayback Machine.
Sommerfugle i Europa og Nordafrika
zdjęcia i opis Pieris brassicae Archived 2013-06-05 at the Wayback Machine.
zdjęcia
Բերքաշատ

Բերքաշատ, գյուղ Հայաստանի Հանրապետության Արմավիրի մարզի Արմավիրի տարածաշրջանում, Արմավիր քաղաքից մոտ 13 կմ հարավ-արևմուտք, ծովի մակարդակից 900 մ բարձրության վրա։ Հիմնադրվել է 1928 թվականին։


== Բնակչություն ==
Ըստ ՀՀ 2011 թ. մարդահամարի արդյունքների` Բերքաշատի մշտական բնակչությունը կազմել է 520, առկա բնակչությունը` 505 մարդ։ Բնակիչները հայեր են, որոնց նախնիները հիմնականում 1926-1928 թվականներին Թուրքիայից (Կոստանդնուպոլսից) և Հունաստանից ներգաղթածներ են։
Բերքաշատի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է այգեգործությամբ, բանջարաբուծությամբ, դաշտավարությամբ և անասնապահությամբ։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Ծանոթագրություններ ==
Գարնանային ուղեգիր

«Գարնանային ուղեգիր» (լատիշ․՝ «Pavasara ceļazīme», ռուս.՝ «Весенняя путевка»), 1978 թվականի խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Ֆեոդոր Կնորեի սցենարով Ռիգայի կինոստուդիայում։


== Սյուժե ==
Ծովափնյա հանգստյան տանն անցկացրած մի քանի շաբաթները փոխում են Լինայի կյանքը։ Երիտասարդ «վայրենիների» ընկերության հետ ծանոթանալուց հետո նա սիրահարվում է Արթուրին՝ Լինայի ամուսնու սենյակակից ընկերոջը։ Երեկոյան ռոմանտիկ զբոսանքները լողափին և փոքր սրճարաններ այցելելը Արթուրի համար ավելի շատ ժամանց են, որոնք ոչինչ չեն նշանակում։ Նրանք բաժանվում են, և հիասթափված աղջիկն իրեն խոսք է տալիս այլևս երբեք չհանդիպել նրան։
Բայց ճակատագիրն այլ կերպ է տնօրինում իրադարձությունները, և նրանց վիճակված է ևս  մեկ անգամ գտնել միմյանց։ Սկզբում Արթուրը ստիպված է լինում գտնել Լինայի քաղաքային բնակարանը, որպեսզի վերցնի մոռացված անձնագիրը, իսկ ավելի ուշ՝ իր ընկերոջից իմանում է, որ Լինան լուրջ հիվանդացել է և գտնվում է հիվանդանոցում։ Աղջիկը մերժում է հանդիպել նրան, բայց Արթուրը կարողանում է համոզել և դրանից հետո ամեն օր հիվանդանոց է գնում՝ հասկանալով, որ սիրում է նրան և երբեք չի կարող մոռանալ։


== Դերերում ==
Գալինա Բելոզյորովա – Լինա
Անդրիս Բերզինշ – Արթուր
Ինեսա Սաուլիտե – Նինա
Վալենտինա Թալիզինա – Տոնյա
Վալենտինա Բերեզուցկայա – Սաֆարովա
Իլգոնիս Շվիկաս – Յուլիա
Ռուդոլֆ Պլեպիս – Պաուլ
Իմանց Սկրաստինշ – Պրյագին
Աուստրիս Ուպելնիեկ – Անտոն
Վսևոլոդ Սաֆոնով – Լինայի պապը
Ալեքսեյ Վանին – Տոնյայի սիրեցյալը


== Նկարահանող խումբ ==
Սցենարի հեղինակ՝ Ֆեոդոր Կնորե
Բեմադրող ռեժիսոր՝ Վարիս Բրասլա
Բեմադրող օպերատոր՝ Ուգիս Էգլե
Կոմպոզիտոր՝ Իմանց Կալնինշ
Բեմադրող նկարիչ՝ Ինարա Անտոնե
Գեղարվեստական ղեկավար՝ Յուլի Կարասիկ
Հնչյունային օպերատոր՝ Աննա Պատրիկեևա
Խմբագիր՝ Յա․ Ռոկպելնիս
Տնօրեն՝ Գ. Բլումենտալ


== Ծանոթագրություններ ==
Հասան Ալիևի անվան Զանգեզուրի ազգային պարկ

Հասան Ալիևի անվան Զանգեզուրի ազգային պարկ (ադրբ.՝ Akademik Həsən Əliyev adına Zəngəzur Milli Parkı), Ադրբեջանում գտնվող արգելոց։ Հիմնվել է 2003 թվականին Նախիջևանի Ինքնավար Հանրապետության Օրդուբադի շրջանում։ Պարկի ընդհանուր տարածքն է՝ 42,797 հեկտար (427.97 կմ²)։ Մինչև 2009 թվականի նոյեմբերի 25-ը անվանվել է Հասան Ալիևի Օրդուբադի ազգային պարկ։ Անվանափոխվել է Ադրբեջանի Հանրապետության նախագահի № 606 հրամանով վերանվանվել է «Զանգեզուրի», Զանգեզուրի լեռնաշղթայի անվանումով, որի մի մասը տեղեկայված է պարկի տարածքում։


== Կառուցման նպատակը ==
Ստեղծվել է՝ Հայկական մուֆլոնների, Բեզոարյան այծերի, ընձառյուծների, գորշ արջերի և գծավոր բորենիների պահպանման և վերականգնման համար։ Այս բոլոր կենդանիները նշված են Ադրբեջանի կարմիր գրքում։


== Ֆլորա և Ֆաունա ==
Զանգեզուրի ազգային պարկը ունի հարուստ կենսաբանական բազմազանություն։ Բացի այն կենդանիներին որոնք գրանցվել են Ադրբեջանի կարմիր գրքում, պարկում նաև կան բույսեր և միջատներ, 58 (35 ողնաշարավոր և 20 միջատ) տեսակի կենդանիներ և 39 տեսակի բույսեր։ Հազվադեպ հանդիպող ֆաունայի ներկայացուցիչներից կարելի է առանձնացնել ասիական ընձառյուծներին, Հայկական մուֆլոններին, Բեզոարյան այծերին, Սպիտակապոչ արծիվներին, Մեծ արոսներին։


== Տես նաև ==
Ադրբեջանի ազգային պարկերի ցանկ
Ադրբեջանական կարմիր գիրք


== Ծանոթագրություններ ==


== Արտաքին հղումներ ==
Зангезурский национальный парк — Министерство экологии и природных ресурсов Азербайджана Archived 2011-07-26 at the Wayback Machine. (անգլ.)
Национальные парки Азербайджана Archived 2016-03-05 at the Wayback Machine.
(2769) Մենդելեև

(2769) Մենդելեև (անգլ.՝ Mendeleev), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,137233 ա. մ., առավելագույնը մոտենում է 2,7276 ա. մ. հեռավորության վրա և հեռանում 3,5468 ա. մ.։ Արեգակի շուրջ մեկ ամբողջական պտույտ է կատարում 2029,64 երկրային օրվա ընթացքում, իր ուղեծրով շարժվելով միջինում 0,177372 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2769) Մենդելեև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ավազակավ

Ավազակավ, նստվածքային ապար, մինչև 40% ավազ պարունակող կավ, խառնուրդներից սովորաբար առկա են կալցիումի կարբոնատը և երկաթի օքսիդը։ Գլխավոր միներալներն են՝ քվարցը, կալցիտը, կաոլինիտը, մոնտմորիլոնիտը։ Գույնը՝ գորշ կամ դեղնա-կարմիր։ Ըստ ծագման, ավազակավերը լինում են ծովային, լճային, ալյուվիալ, պրոլյավիալ, դելյուվիալ, մորենային, ֆլյավոգլացիալ։ Օգտագործվում են շինարարական աղյուս, կղմինդր պատրաստելու համար և հիդրոտեխնիկական կաոուցվածքներում։
Մեղքեր և հրաշքներ

Մեղքերը և հրաշքներով (իսպ.՝ Pecados y Milagros), մեքսիկացի երգչուհի Լիլա Դաունսի թվով 7-րդ ալբոմն է, որը լույս է տեսնել 2011 թ. հոկտեմբերի 18-ին։


== երգերի ==
Միրին (այլ կիրառումներ)

Միրին, կարող է վերաբերել՝

Միրին - բրնձից պատրաստված շատ քաղցր գինի, որն օգտագործվում է ճապոնական խոհանոցում
Միրին - գյուղ Ուկրաինայի Վոլինի մարզի Կովելի շրջանում
Էմիբեթ Մաքնալթի

Էմիբեթ Մաքնալթի (անգլ.՝ Amybeth McNulty, նոյեմբերի 7, 2001(2001-11-07), Դոնեգոլ, County Donegal, Օլսթեր, Իռլանդիա), իռլանդա-կանադացի դերասանուհի։ 2017 թվականին Մաքնալթին կատարել է Աննա Շիրլիի դերը CBC/Նեթֆլիքս-ի «Anne with an E» հեռուստասերիալում, որը նկարահանվել է «Աննան կանաչ կտուրներից» վեպի հիման վրա։
Մաքնալթին նկարահանվել է «Ագաթա Ռեյզին» հեռուստասերիալում, որպես երիտասարդ Ագաթա։


== Կենսագրություն ==
Էմիբեթ Մաքնալթին ծնվել է 2001 թվականի նոյեմբերի 7-ին Իռլանդիայում։ Նա իռլանդացի հոր և կանադացի մոր միակ երեխան է։ Էմիբեթը մեծացել է Լետերկեննիից ոչ հեռու գյուղական վայրում՝ Դոնեգոլում, և ստացել տնային կրթություն։ Հարցազրույցներից մեկում նա հայտարարել է, որ երբեք չի եղել դպրոցում. «Դա հիանալի է,-ասաց նա տնային ուսուցման մասին,-ինձ իսկապես դուր եկավ, և ես չեմ կարծում, որ ինչ-որ բան բաց եմ թողել»։ Այժմ նա սովորում է ինտերնետում։ Նա դա նկարագրեց որպես «ինքնակարգապահության մի տեսակ»։


== Ֆիլմագրություն ==


== Ծանոթագրություններ ==


== Արտաքին հղումներ ==
Էմիբեթ Մաքնալթի Internet Movie Database կայքում
Բենեֆիցիում

Բենեֆիցիում (լատ.՝ beneficium նշանակում է բարերարություն), Արևմտյան Եվրոպայում վաղ միջնադարում թագավորի կամ ավատատիրոջի կողմից հողը պայմանական և ժամանակավոր շնորհվում էր զինվորական կամ վարչական ծառայության համար։ Նա, ում տրվում էր հողը, կոչվում էր բենեֆիցիար։ Բենեֆիցիումը կարող էր ետ խլվել բենեֆիցիարից, եթե վերջինս չէր կատարում իրենից պահանջվող ծառայությունները։


== Բենեֆիցիումը ֆրանկական պետության մեջ ==
Ֆրանկական պետության մեջ բենեֆիցիումը լայնորեն կիրառվել է 8-րդ դարի 30-ական թվականներին՝ Կառլոս Մարտելի կողմից բենեֆիցիումի վերաբերյալ բարեփոխություն կատարելուց հետո։ Հողն այն մշակող գյուղացու հետ միասին ցմահ տրվել է բենեֆիցիարին հիմնականում զինծառայության դիմաց։ Բենեֆիցիումը ժամանակի ընթացքում դարձել է ժառանգական սեփականություն՝ ֆեոդ։


== «Պարգևական» և «արքայատուր» հողեր ==
Հայաստանում ֆեոդալիզմի ժամանակաշրջանում բենեֆիցիումին նման հողատիրության ձև է եղել։ Այդ ձևը վաղ ֆեոդալիզմի ժամանակաշրջանում կոչվել է «պարգևական», իսկ ուշ ֆեոդալիզմի ժամանակաշրջանում՝ «արքայատուր»։ Հողը որպես պարգև տրվել է ֆեոդալներին աչքի ընկնող ռազմական ու վարչական ծառայությունների համար։
Կուտուզովկա (գյուղ, Շերբակուլսկի շրջան)

Կուտուզովկա (ռուս.՝ Кутузовка), գյուղ Ռուսաստանի Օմսկի մարզի Շերբակուլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կղեմես Գալանոս

Կղեմես Գալանոս (իտալերեն՝ Clemente Galano, լատ.՝ Clemens Galanus, 1610, Սորենտո – մայիսի 14, 1666, Լվով), իտալացի աստվածաբան, փիլիսոփա, հայագետ։
Գործել է հայկական միջավայրում, սովորել հայերեն, աշխատել է հայերին կաթոլիկացնել։ 1636–1641 թվականներին քարոզչական նպատակով եղել է Վրաստանում, 1641–44-ին՝ Կոստանդնուպոլսում, որտեղ զբաղվել է նաև մանկավարժական, դեղագործական–բժշկական գործունեությամբ։ Կ․ Պոլսի իր հիմնադրած դպրոցում հայ աշակերտներին դասավանդել է կրոն, լեզուներ (նաև հայերեն)։
1648–63 թվականին Հռոմում, սուրբ հավատի տարածման միության հայկակական վարժարանում (Ուրբանյան դպրոց), դասավանդել է հայոց լեզու և այլ առարկաներ։ 1664 թվականից մինչև իր կյանքի վերջը գործել է Լեհաստանում (Լվով)։ Գալանոսն ունի լատիներեն և հայերեն ձեռագիր ու տպագիր աշխատություններ։ Փիլիսոփայական հայացքներով եղել է Թովմա Աքվինացու հետևորդ։
Հավատը վեր է դասել բանականությունից, աստվածաբանությունը՝ գիտությունից։ Փորձել է տրամաբանությունը զտել գոյաբանական և իմացաբանական հայացքներից։ Նրա «Դրունք փիլիսոփայութեան ասացեալ ըստ յունաց, և լատինացւոց լօճիգայ և ըստ հայոց թարքմանի տրամաբանութիւն․․․» (1645) աշխատությունը հայերեն տպագրված տրամաբանության առաջին դասագիրքն է և մեզանում կարևոր դեր է խաղացել տրամաբանության՝ որպես ինքնուրույն գիտության ձևավորման ու զարգացման գործում։ Հայ իրականության մեջ հայտնի է Գալանոսի «Քերական և տրամաբանական ներածութիւն առ յիմաստասիրութիւնն շահելոյ» (1645) երկը, որը գրված է Սիմեոն Ջուղայեցու քերականական սկզբունքներով։ Գալանոսը լատիներենի հետևողությամբ գրաբարի համար ընդունում է մի շարք արհեստականություններ՝ անունների և որոշ դերանունների քերականական սեռ, 10 հոլով, բայական 6 սեռ, անեզական անունների եզակի ձևեր և այլն։
Կղեմես Գալանոսի երկերից առավել կարևոր է «Միաբանութիւն Հայոց սուրբ եկեղեցւոյն ընդ մեծի սուրբ եկեղեցւոյն Հռովմայ» (հ․ 1–2, մաս 1–2, 1650–61) լատիներեն և հայերեն աշխատությունը, որտեղ, օգտագործելով հայկակական, հունակական, լատինական աղբյուրներ և հիմք ընդունելով հայ ու հռոմեական եկեղեցիների հարաբերությունները՝ շարադրել է հայոց պատմությունը, հանդես եկել որպես հայ եկեղեցին Հռոմին ենթարկելու գաղափարի մոլեռանդ քարոզիչ, նպաստել Արևմտյան Եվրոպայում Հայաստանի քաղաքացիական և եկեղեցական պատմության վերաբերյալ սխալ տեղեկությունների տարածմանը։
Գալանոսի միտումնավոր հորինվածքները, որոնք գրականության մեջ մտել են «հայկական սխալներ» անունով, հերքվել են միայն XVIII դ․ վերջին։ Սակայն այս աշխատությունն այժմ ձեռք է բերել սկզբնաղբյուրի նշանակություն, քանի որ նրանում օգտագործված աղբյուրների մի մասը անհետացել է։


== Գրականություն ==
Ջահուկյան Գ․ Բ., Գրաբարի քերականության պատմություն, Ե․, 1974։
Дашкевич Я․, Армянские колонии на Украине в источниках и литературе XV–-XIX веков, Е․, 1962


== Արտաքին հղումներ ==
Գրաբարի հոլովները Ֆրանչիսկոս Ռիվոլայի և Կղեմես Գալանոսի ընբռնմամբ
ՓԻԼԻՊՈՍ Ա ԱՂԲԱԿԵՑԻ (1632-1655)
Լա Ռոշել 5 (կանտոն)

Լա Ռոշել 5 (ֆր.՝ Canton de La Rochelle-5), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Լա Ռոշել օկրուգի մեջ։ Համաձայն 2006 թվականի մարդահամարի կանտոնի բնակչությունը 17872 մարդ էր։Կանտոնի համարը 1744 է։ Կանտոնում կա 5 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մակվիլեր

Մակվիլեր (ֆր.՝ Mackwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 628 մարդ, բնակչության խտությունը` 69.62 մարդ/կմ²։ Բնակավայրը զբաղեցնում է 9.02 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 376 աշխատունակ (15-64 տարեկան)  բնակիչ, որոնցից ակտիվ էին 276-ը, իսկ ոչ ակտիվները` 100։ Ակտիվության ցուցանիշը կազմում է 73,4 %։ 276 աշխատունակ մարդկանցից աշխատել է 249 անձ (146 տղամարդ և 103 կին)։ Գործազուրկ են եղել 27 անձ (13 տղամարդ և 14 կին)։ 100 անաշխատունակներից 32-ը եղել են աշակերտներ կամ ուսանողներ, 30-ը` թոշակառուներ, իսկ 38-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Happy (երգ, Ֆարել Վիլյամս)

«Happy», ամերիկացի երգիչ Ֆարել Վիլյամսի երկրորդ GIRL ստուդիական ալբոմի առաջին սինգլը՝ թողարկված 2013 թվականի նոյեմբերի 21-ին։ Ստեղծագործությունը գլխավորել է Ավստրալիայի, Բելգիայի, Գերմանիայի, Իռլանդիայի, Նոր Զելանդիայի, Ֆրանսիայի երաժշտական հիթ-շքերթները։ 2013 թվականի դեկտեմբերին այն դարձավ երգչի երրորդ հիթը UK Singles Chart-ում, որը գլխավորել է չարթը, իսկ հաջորդ տարվա փետրվարի վերջին երգը գլխավորում էր Billboard Hot 100 չարթը։ 2014 թվականին երգն արժանացավ «Գրեմմի» մրցանակի՝ «լավագույն սոլո փոփ կատարում» անվանակարգում։


== Պատմություն ==
Սինգլը թողարկվել է 2013 թվականի նոյեմբերի 21-ին և երաժշտական քննադատների կողմից ստացել դրական արձագանքներ, օրինակ՝ Rolling Stone ամսագիրը։ 2014 թվականին «Happy» երգն արժանացել է Satellite Awards մրցանակի, «լավագույն ֆիլմի երաժշտություն» անվանակարգում (Անճոռնի ես 2)։ Այնուհետև արժանացել է «Օսկարի»՝ «ֆիլմի լավագույն երաժշտություն» անվանակարգում։
2013 թվականի երգը Մեծ Բրիտանիայի երաժշտական հիթ-շքերթում զբաղեցրել է առաջին տեղը, վաճառվելով ավելի քան 107 000 օրինակով։ Մեկ տարի անց «Happy» երգը բրիտանական հիթ-շքերթում երրորդն էր, զիջելով միայն Blurred Lines (4 շաբաթ առաջին տեղում, հուլիսին) և «Get Lucky» (4 շաբաթ առաջին տեղում, մայիսին) երգերին։ Երգը Հոլանդիայի հիթ-շքերթում եղել է առաջին հորիզոնականում։
2014 թվականին ԱՄՆ-ում երգը վաճառվել էր 6,45 միլիոն օրինակով, իսկ 2015 թվականի ապրիլին ավելի քան 6,9 միլիոն օրինակով։


== Չարթեր ==


=== Շաբաթական հիթ-շքերթներ ===
|style="width:50%; "|


=== Տարեվերջյան չարթեր ===


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Happy» ՅուԹյուբում
Վեմորքի ջրաէլեկտրակայան

Վեմորկ (նորվ.՝ Vemork), ջրաէլեկտրակայան, որը գտնվում է Նորվեգիայի Թին կոմունայում գտնվող Րյուկան քաղաքի մոտ։ Կայանը կառուցվել է «Նորսկ Հիդրո» նավթամետալուրգիական ընկերության կողմից և բացվել 1911թ.-ին։ Հիմնական նպատակը եղել է պարարտանյութերի արտադրության համար ազոտի ստացումը։ Հետագայում Վեմորկը դարձավ աշխարհում առաջին գործարանը, որը սկսեց արդյունաբերական չափերի հասնող արտադրությյուն ծանր ջրի ստացման համար։ Այն ստացել են ջրածնից և օգտագործել ազտոի ստացման գործընթացում։ Երկրորդ համաշխարհային պատերազմի ժամանակ Վեմորկը դարձավ դիվերսիաների թիրախ։ Ծանր ջրի գործարանը փակվեց 1971թ.-ին, իսկ 1988 թ.-ին էլեկտրակայանը վերածվեց թանգարանի։
Վեմորկը հայտնի է ոչ միայն որպես հին էլեկտրակայան, այլև Վեմորկի հերոսների պատմությամբ։ Ֆաշիստա-գերմանական օկուպացիայի տարիներին այստեղ Նորվեգիայի դիմադրության մարտիկները կազմակերպել են բազմաթիվ դիվերսիոն գործողություններ ֆաշիստական ուժերի դեմ։


== Ծանոթագրություններ ==


== Արտաքին հղումներ ==
The museum at Vemork — official website. (անգլերեն)
Rjukan’s local tourist office. Archived 2000-05-30 at the Wayback Machine. (անգլերեն)
The Heroes of Telemark(անգլ.) ֆիլմը Internet Movie Database կայքում
Միխայիլ Բոնչ-Բրուևիչ

Միխայիլ Ալեքսանդրովիչ Բոնչ-Բրուևիչ (ռուս.՝ Михаил Александрович Бонч-Бруевич, ( արտասանություն)), խորհրդային ռադիոտեխնիկ, ԽՍՀՄ ԳԱ թղթակից անդամ (1931)։ 
Բոնչ-Բրուևիչի գլխավորությամբ նախագծվել և 1922 թվականին Մոսկվայում կառուցվել է Կոմինտերնի անվան ռադիոկայանը։ 1919–1925 թվականներին ստեղծել է ջրային հովացմամբ գեներատորային հզոր ռադիոլամպի կոնստրուկցիան, մշակել ռադիոհեռախոսային կայանների սխեմաներ։ 1924–1930 թվականներին Բոնչ-Բրուևիչի ղեկավարությամբ մշակվել են ուղղորդված կարճալիք անտենաները, կառուցվել հեռավոր ռադիոկապի կարճալիք գծեր։


== Երկեր ==
Собр․ трудов, М․–Л․, 1956 (имеется биографический очерк и список трудов)․


== Ծանոթագրություններ ==
Ցողիկ

Ցողիկ, ցողաբույս, ցողիկազգիների ընտանիքի միջատակեր բույսերի ցեղ։


== Արտաքին տեսք ==
Բազմամյա, հազվադեպ միամյա, սողացող կամ պալարանման կոճղարմատով և կլոր, երկարավուն տերևների վարդակով բույսեր են։ Տերևները պատված են կարմիր գլխիկներ ունեցող գեղձային մազիկներով։ Դրանցով բռնվում են տերևի վրա ընկած միջատները, իսկ գեղձերի արտադրած կպչուն հեղուկի պարունակած օրգանական թթուները և մարսողական ֆերմենտները քայքայում են բռնված միջատի սպիտակուցները և լրացնում սննդանյութերի պակասը։ Ծաղիկները մեկական են կամ ողկույզներով։ Պտուղը տուփիկ է։


== Տեսակներ ==
Հայտնի է մոտ 100 տեսակ՝ տարածված արևադարձային և բարեխառն գոտիներում։
ՍՍՀՄ-ում կա 4 տեսակ՝

ցողիկ՝ կլորատերև, դեղաբույս է, թունավոր, օգտագործվում է ժողովրդական բժշկության մեջ,
ցողիկ անգլիական,
ցողիկ միջանկյալ,
ցողիկ հակառակ ձվաձև։
Ուգանդայի թանգարան

Ուգանդայի թանգարան (անգլ.՝ The Uganda Museum), բացվել է 1908 թվականին, Կամպալայում, Ուգանդայի պատմական բնակչության մշակույթը հավաքելու, ուսումնասիրելու, փաստաթղթավորելու և ցուցադրելու նպատակով։     


== Թանգարանի մասին ==
Թանգարանում ցուցադրվում են ճարտարապետական, հնէաբանական և պատմաազգագրական բնույթի իրեր։    
Թանգարանն այցելությունների համար բաց է ժամը 10-ից մինչև 18-ը։


== Պատմություն ==
Թանգարանը բացվել է 1908 թվականին, սիկհերի տաճարում, որը տեղակայված է Լուգարդա ամրոցում, Կամպալ ժայռի վրա։ 1941 թվականին թանգարանը տեղափոխել են Մակերերի գեղեցիկ արվեստների դպրոց։ 1954 թվականին ևս մեկ անգամ տեղափոխվել է Կիտանտ ժայռի վրա։  
2011 թվականին քննարկվում էր թանգարանը քանդելու հարցը, քանի որ ցանկանում էին դրա փոխարեն կառուցել 60 հարկանի առևտրի կենտրոն, որի երկու հարկը կարող էին հատկացնել թանգարանի համար։ Այդ ծրագրերը ժողովրդի մոտ խոր անհանգստություն են առաջացրել, որը առաջին հերթին կապված է այն բանի հետ, որ նման աշխատանքների ժամանակ կարող են անվերադարձ ոչնչացվել պատմական ժառանգության խոցելի մասը։ 


== Ծանոթագրություններ ==


== Արտաքին հղումներ ==
Ուգանդայի թանգարանի պաշտոնական կայքը
Այուբ Աբդելլաուի

Այուբ Աբդելլաուի (փետրվարի 16, 1993(1993-02-16), Réghaïa, Rouïba District, Ալժիր, Ալժիր), ալժիրցի ֆուտբոլիստ, «ՈՒՍՄ Ալժիր» ակումբի պաշտպան։


== Ակումբային կարիերա ==
Այուբ Աբդելլաուինը Ալժիրի «ՈՒՍՄ Ալժիր» Ակումբի սան է։ 2014 թվականի մայիսի 17-ին իր նորամուտը նշել է Ալժիրի 1-ին լիգայում, նա առաջին անգամ խաղադաշտ է դուրս եկել «ԺՍՄ Բեդնայա» ակումբի դեմ խաղի երկրորդ խաղակեսում։ 2014/1015 թվականի մրցաշրջանում Աբդալլաուինը խաղադաշտ է դուրս եկել ապրիլի 1-ին։ Իսկ 2015/16 թվականի առաջնությանը նա «ՈՒՍՄ Ալժիրի» կազմում նա անցկացրել է 17 խաղ։


== Ընդհանուր կարիերան ==
Այուբ Աբդելլաուինը հաճախել է Ալժիրի մանկապատանեկան դպրոց, նրա վերջին խաղը թիմի կազմում եղել է 2013 թվականի Աֆրիկայի երիտասարդական` մինչև 20 տարեկանների առաջնությունում։ Նա նույնպես մասնակցել է Ալժիրի երիտասարդական հավաքականում, զբաղեցնելով երկրորդ տեղը 2015 թվականի Աֆրիկայի առաջնությունում` մասնակցելով թիմի բոլոր հինգ խաղերին։
Այուբ Աբդելլաուինը ընդգրկվել է Ալժիրի օլիմպիական հավաքականում, որը կայացել է 2016 թվականին` Ռիո դե Ժանեյրոյում։ նա երկու խաղ է անց կացրել այս մրցաշրջանում. փոխարինման դուրս գալով առաջին խաղակեսում Հոնդուրասի օլիմպիական հավաքականում թիմի կազմում նա խաղացել է նաև Արգենտինացիների դեմ, որն հեռացվել է 67-րդ րոպեին` երկրորդ դեղին քարտը ստանալիս։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
ֆուտբոլիստի էջը worldfootball.net կայքում
Պրոֆիլը transfermarkt.com կայքում(անգլ.)
Արջնդեղ թունավոր

Արջնդեղ թունավոր (լատ.՝ Agrostémma githágo), մեխակազգիների ընտանիքի երկշաքիլավոր, գարնանային, ձմեռող, տիպիկ անցողիկ բուսատեսակ։ Ունի ամուր, ուղղահայաց, բավականին խորը թափանցող արմատային համակարգ։ Բույսի ամբողջ վերգետնյա մասը, մինչև ծաղկի բաժակաթերթերի ծայրը, պատված է բարակ ու երկար մազմզուկներով։ Գծային տերևները ցողունի վրա նստած են զույգ-զույգ։ Դրանից դուրս են գալիս երկրորդային տերևները։
Գրեթե յուրաքանչյուր ճյուղավորման ծաղիկները ցողունների ծայրին նստած են մեկական հատով, խոշոր են, ունեն վառ կարմիր պսակաթերթեր, անհոտ են։
Պտուղը ձվաձև տուփիկ է և պարունակում է 30-40 երիկամաձև, կլորավուն սերմեր։ Դրանք ունեն սև գույն, խամրած են, ծածկված են ելուններով։ Մեկ բույսը կարող է տալ մինչև 300 սերմ, որոնք կարող են ծլել նույն տարվա աշնանը կամ հաջորդ տարվա գարնանը։
Տարածված են գրեթե ողջ Եվրոպայում և Ասիայում։ Սերմերը թունավոր են, պարունակում են 5-6 տոկոս սապոննիններ, գիտագին։


== Աղբյուրներ ==
Ռ․ Ս․ Կարապետյան - Հայաստանում տարածված մոլախոտերի ատլաս։ Լույս հրատարակչություն, Երևան, 1980
Լյուլինցի (այլ կիրառումներ)

Լյուլինցի, կարող է վերաբերել՝

Լյուլինցի - գյուղ, Ուկրաինայի Վիննիցայի մարզի Կալինովկայի շրջանում
Լյուլինցի - գյուղ, Ուկրաինայի Վիննիցայի մարզի Օրատովկայի շրջանում
Սավրանի շրջան

Սավրանի շրջան (ուկրաիներեն՝ Савранський район), շրջան Ուկրաինայի Օդեսայի մարզում։
Ստեղծվել է 1923 թվականին։ Վարչական կենտրոնը՝ Սավրան։


== Աշխարհագրություն ==
Շրջանի տարածքի մակերեսը կազմում է 618 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 19456 մարդ։ Բնակչության խտությունը կազմում էր 31,48 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Դոմնովո

Դոմնովո (ռուս.՝ Домново), գյուղ Ռուսաստանի Կալինինգրադի մարզի Պրավդինսկի շրջանի կազմում։
Բնակչությունը 2010 թվականին գրանցված տվյալներով կազմում էր 820 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՈՒԵՖԱ Չեմպիոնների Լիգայի եզրափակիչ 1997

1997 ՈՒԵՖԱ Չեմպիոնների Լիգայի եզրափակիչ, ՈՒԵՖԱ Չեմպիոնների Լիգայի 5-րդ խաղարկությունն է, իսկ ընդհանուր 42-րդ խաղարկությունն է։ Որում հաղթեց «Բորուսիա Դորտմունդ» ֆուտբոլային ակումբը 3-1 հաշվով՝ «Յուվենտուսին»։
Խաղը կայացել է Օլիմպիաստադիոն մարզադաշտում, Մյունխեն, Գերմանիա։
Անձամբ ճանաչում եմ (ֆիլմ)

Անձամբ ճանաչում եմ (Կամո), 1957 թվականին «Հայֆիլմ» կինոստուդիայի նկարահանած ֆիլմ։


== Սյուժե ==
Ֆիլմը հեղափոխական բոլշևիկ Կամոյի մասին է։ Նրա հնարամտության, անվախության շնորհիվ իրագործվում էին անհավանական թվացող առաջադրանքները։


== Դերերում ==
Վլադիմիր Լենին – Բորիս Սմիռնով
Նադեժդա Կրուպսկայա – Մարիա Պաստուխովա
Կամո – Գուրգեն Թոնունց
Մեդեա – Մեդեա Չախավա
Մեդեայի հայր - Հրաչյա Ներսիսյան
Վասիլի – Սերգեյ Ստոլյարով
Ջավահիր – Ժաննա Հովնաթանյան
Երկարամազ – Արտյոմ Կարապետյան
Մարցիպանով – Բորիս Սվոբոդա
Մարցիպանովի ծառա - Աշոտ Ներսիսյան
շրջիկ գործակատար – Գեն (Գուրգեն Շահնազարյան)
Շիլլեր – Վաղարշ Վաղարշյան
Կոն – Դավիթ Մալյան
Խրիզանտեմովա – Գալինա Սուպրունովա
Կարաչոխելի - Կախի Կավսաձե
Գիվի – Վախթանգ Պիրցխալավա
Ռևազ – Աֆրասիյաբ Մամեդով
Սուլեյման – Վահագն Բագրատունի
Մանտաշերով - Արչիլ Գոմիաշվիլի
դուքանչի – Ակակի Կվանտալիանի
լրտես – Պյոտր Մալեկ
հանցագործ - Խորեն Աբրահամյան


== Ծանոթագրություններ ==


== Արտաքին հղումներ ==
Ֆիլմը kino-teatr.ru կայքում
Ապատոզավր

Ապատոզավր (լատ.՝ Apatosaurus, «Խաբուսիկ մողես», նախկինում՝ բրոնտոզավր, լատ.՝ Brontosaurus, պատկանում է մողոսանման դինոզավրերի տեսակին, ապրել են մեզանից 157-146 տարի առաջ Հյուսիսային Ամերիկայում, ամենախոշոր ներկայացուցիչը զայրոպադն էր։


== Ստուգաբանություն ==
Ապոտոզավրի անունը գալիս է հունարեն՝  ἀπάτη բառից, որը նշանակում է խաբկանք, հունարեն՝  σαυρος, իսկ այս բառը նշանակում է մողես։ Նաև հայտնի է հին անվանումով՝ լատ.՝ Brontosaurus, որը նշանակում է «ամպրոպի մողես»։


== Նկարագրություն ==

Brontosaurus excelsus, նկարագրված է եղել Գոֆոնիլոմ Մարշեմում 1879 թվականին, որտեղ լավ պահպանվել էին մնացորդները։ Ավելի ուշ հայտնաբերվել է, որ այն պետք է լինի մեկ սեռի, այդ փաստը նաև գրվել էր Մարշեյում 1877 թվականին Ապատոսատյուս Աժախի կանոններով ICZN, ընդհանուր անունը Ապատոսառյուս պետք է օգտագործվեր 2 տեսակների համար, ինչպես նաև պետք է ունենար գերակայություն։ Սակայն «Բրոնտասայրուս անունը» արմատավորված է գիտահանրամաչելի գրականության մեջ։ Ռոբերտ Բեքերը պնդում է, որ այդ տեսակները դեռևս չեն պատկանում մեկ սեռի, սակայն այս տեսությունը դեռևս չի ապահովում գիտական հանրությանը։


== Արտաքին տեսք ==
Ապատոզավրը ամենախոշոր դինոզավրն է, դրա երկարությունը կարող է հասնել 20-23 մետրի, իսկ զանգվածը մինչև 24-32 հազար տոննա, բայզ որոշ գիտնականներ ենթադրում են, որ նրանց քաշը չի կարող գերազանցել 18 տոննան։ Ապատոզավրերը բնութագրվում են երկար պոչով և գլխով և շատ մեծ ոտքերով։ Նրանց ուղեղը կշռում է 400 գրամ։


== Պատկերասրահ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Апатозавр Archived 2015-08-12 at the Wayback Machine.
Սեմենովկա (գյուղ, Երշիչսկի շրջան)

Անվան այլ կիրառումների համար տե՛ս՝ ՍեմենովկաՍեմենովկա (ռուս.՝ Семеновка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պերետյոնկա Վտորայա

Պերետյոնկա Վտորայա (ռուս.՝ Перетёнка Вторая), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավանգարդ (քաղաքատիպ ավան, Ուկրաինա)

Ավանգարդ (ուկրաիներեն՝ Авангард), քաղաքատիպ ավան Ուկրաինայի Օդեսայի մարզի Օվիդոպոլի շրջանում։ Հիմնադրվել է 1995 թվականին։
2011 թվականի տվյալներով Ավանգարդ քաղաքատիպ ավանում բնակվում էր 2 984 մարդ։ Բնակավայրը զբաղեցնում է 7,5 կմ² տարածք։ Բնակչության խտությունը կազմում էր 315,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կանոլա

Կանոլա (անգլ.՝ Canadian Oil, Low Acid «ցածր թթվայնությամբ կանադական ձեթ»), ցածր թթվայնությամբ սննդային բուսական ձեթ, որն արտադրվում է սևուկից, փոքր ծավալով, տեխնիկական շաղգամից, ինչպես նաև գյուղատնտեսական մշակաբույս, կանադական ժամանակակից սևուկի (Brassica napus) և Brassica campestris-ի սերմերից, որոնք պարունակում են eruca թթու և գլյուկոզինոլատներ (Glucosinolate):

Հին ժամանակներում սևուկի հում ձեթը, որը հստակ մանանեխի համ ուներ և պիտանի չէր սննդի համար, օգտագործվում էր լուսավորության համար, ապա, գոլորշու շարժիչների տարածման հետ մեկտեղ, այն լայնորեն օգտագործվում է որպես քսայուղ, քանի որ լավ էր կպչում մետաղական մասերին և ոչ ջուրը, ոչ գոլորշին չէր լվանում այն։ Առաջին համաշխարհային պատերազմի ընթացքում Չինաստանից և Հնդկաստանից սևուկի ձեթի մատակարարումը դժվարացել է, և դրա պակասը լրացնելու համար Բրիտանական կայսրության կառավարությունը ավելացրել է սևուկի ցանքը Կանադայում։

Պատերազմից հետո ասիական մատակարարումների վերականգնման և գոլորշային շարժիչների նկատմամբ հետաքրքրության անկման պատճառով, սևուկի ձեթի պահանջարկը կտրուկ նվազել էր, իսկ կանադական ֆերմերները ստիպված էին փնտրել ձեթի օգտագործման նոր ուղիներ։ Սննդամթերքի շուկան այդքան մեծ հետաքրքրություն չէր ցուցաբերում տհաճ համի պատճառով, որը շարունակվում էր նույնիսկ մաքրելուց հետո, բացի այդ հայտնաբերվել էին ուսումնասիրություններ, որոնք ցույց են տալիս, որ իր մեջ պարունակվող էրուզիկ թթուները զգալիորեն բացասաբար էին ազդում սրտի և անոթների վրա։ Ձեթի դեղնա-կանաչավուն գույնը, որը պայմանավորված էր քլորոֆիլինի մեծ քանակությամբ, նույնպես չէին խթանում գնորդներին։ Հետևաբար, արտադրողների ջանքերը ուղղված էին սևուկի սորտերի արդյունահանմանը, որի սերմերը պարունակում էին նվազագույն քանակությամբ  էրուզիկ թթու և քլորոֆիլ, ինչպես նաև չունեին վառ արտահայտված համ։ Այս փորձերը 1970-ական թվականների վերջում հաջողություն ունեցան, և 1978 թվականին Կանադայի կառավարությունը պաշտոնապես գրանցեց Canola ապրանքանիշը։ 1986 թվականին Canola ապրանքանիշի չափորոշիչները փոխվեցին այնպես, որ այդ անունը կարող է կիրառվել միայն սևուկի համար, որի ձեթը պարունակում է էրուզիկ թթուների 2% -ից պակաս և սերմերի ամուր մնացորդը պարունակում է գլյուկոզինոլատներ, ոչ ավելի, քան մեկ գրամի համար 30 միկրոմոլ։
Կապված կենսաբույսի բարձր պահանջարկի հետ` Կանադայում կանոլայի տարածքներն աճում են։ 2011 թվականին Կանադայում արտադրվել է 6,7 միլիոն տոննա կանոլա։


== Ստուգաբանություն ==
1970-ական թվականներին Կանադայի սևուկի ասոցիացիան ընտրեց "կանոլա" անվանումը` ներկայացնելու  "Can" Կան ադա, և "ոլա" ձեթ։ Բառարաններից մեկում նշվում է հետևյալ կերպ`  Can(ada) + o(il)  + l(ow) + a(cid).:


== Յուղերի հատկություններ և այրման կետ ==
Ստորև ներկայացված աղյուսակները հնարավորություն են տալիս տեսնել ավոկադոյի յուղի կազմությունը, հատկությունները և համեմատել այլ յուղերի հետ։


== Ծանոթագրություններ ==
Վիլլամանյա

Վիլլամանյա (իտալերեն՝ Villamagna), կոմունա Իտալիայում՝ Աբրուցո մարզի Կիետիի գավառում։
Բնակչությունը՝ 2.448 մարդ (2008 թվականի տվյալներով)։ Բնակչության խտությունը՝ 204 մարդ/կմ²։ Տարածքը՝ 12 կմ²։ Էլեկտրոնային փոստ` 66010։ Հեռախոսային կոդ` 0871։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Բուկովսկի (ֆիլմ, 2003)

«Բուկովսկի» (անգլ.՝ Bukowski: Born into This), Ջոն Դալագանի վավերագրական ֆիլմը, որը պատմում է գրող և հակապատմական բանաստեղծ Չարլզ Բուկովսկու կյանքի և ստեղծագործության մասին։ Ֆիլմի պրեմիերան կայացել է 2003 թվականին՝ Պարկ-Սիթիում տեղի ունեցած «Սանդենս» 19-րդ կինոփառատոնի ժամանակ։


== Համառոտ ակնարկ ==
«Բուկովսկի» ֆիլմը հեռուստադիտողին ներկայացնում է երբեմն մռայլ, հաճախ անարգող, միաժամանակ մարդկային, սարսափելի և ուրախ արտիստի «դիմանկարը»։ Ֆիլմը ներառում է Չարլզ Բուկովսկու արխիվային նյութերը՝ նրա բանաստեղծական ընթերցումների ձայնագրությունները, գերմանական և բելգիական հաղորդումների հեռուստահաղորդավարների հետ զրույցները, սև-սպիտակ ֆիլմերը, որոնք նկարահանել է գրողի ընկեր Թեյլոր Հեքֆորդը։
Ժապավենը լրացնում են բանաստեղծի ընտանիքի՝ կնոջ՝ Լինդա Լիի և դստեր՝ Մարինայի, նրա բազմաթիվ ընկերների՝ կենսագիր Նիլի Չերկովսկու, ռեժիսոր Բարբե Շրյոդերի, հրատարակիչ Ջոն Մարտինի, նկարիչ Ջեք Միշլինի, դերասաններ Հարի Դին Սթենթոնի և Շոն Փենի, ինչպես նաև այն մարդկանց հետ, որոնք իրենց վրա զգացել են Բուկովսկու ստեղծագործության ազդեցությունը՝ հեղինակ-կատարող Թոմ Ուեյթսի և U2 երաժշտական խմբի անդամ Բոնոյի հետ հարցազրույցները։
Ռեժիսոր Ջոն Դալագանի յոթամյա աշխատանքի պտուղը դարձել է պաշտամունքային գործչի մասին առավելագույնս ճշմարիտ պատմությունը․ նրա ծանր մանկությունը, հետպատերազմյան Ամերիկայի դեգերումները և հոգնեցուցիչ աշխատանքը, փոքրիկ ամսագրերի համար մի քանի հարյուր ստեղծագործություններ գրելը մշտական հրատարակչի անհերքելի որոնման մեջ, նրա հակասական բնույթը և կանանց հետ բարդ հարաբերությունները։ Չարլզ Բուկովսկին լեգենդ է դարձել իր «թուլության» շնորհիվ։


== Քննադատություն ==
Ռոջեր Էբերթը, որը անձամբ էր ճանաչում գրողին, դրական է արտահայտվել ֆիլմի մասին․ «Ֆիլմը արժեքավոր է նրանով, որ ձայն է հաղորդում նրա աշխատանքներին։ Բուկովսկու մահվանից անցել է տասը տարի, և նա, կարծես, հիշվում է, եթե ոչ հավերժ, ապա ավելի շատ, քան նրա ժամանակակիցներից շատերը»։ Entertainment Weekly-ի գրախոս Օուեն Գլայբերմանը գրել է. «Born into This-ի ուժը, որը հիանալի կերպով հավաքված է ռեժիսոր Ջոն Դալագանի հետ զրույցներից, որոնք ձայնագրվել են եվրոպական հեռուստատեսության համար։ Ֆիլմը ցույց է տալիս Բուկովսկու վարպետության ողջ մեծությունը, ավելի մեծ, քան թվում էր, թե նրա ծույլ հետույքը կարող էր առաջարկել նրան»։
The Village Voice-ի մեկնաբան Մարկ Հոլքոմբը նշել է. «Չարլզ Բուկովսկին, սովորական պաշտամունքային գրող չէր, և Ջոն Դալագանն իր խորը և անդիմադրելի Bukowski: Born Into This-ն վավերագրական ֆիլմում արել է վստահելի աշխատանք»։ Dallas Observer-ի թղթակից Ռոբերտ Վիլոնսկին ավելացրել է. «Bukowski: Born Into This-ը հավաքել է իր բոլոր հին ընկերներին և երկրպագուներին, որպեսզի նրանք կիսվեն իրենց փորձառություններով, բայց ամենից շատ նա թույլ է տալիս պատմել հանգուցյալին, արխիվային կադրերում, որոնք նրան կարծես թե ավելի կենդանի են դարձնում հիմա, երբ նա դարձել է բոլորի սիրելի ուրվականը, որն այլևս չի կարող վնասել որևէ մեկին, հատկապես իրեն»։


== Ծանոթագրություններ ==
Կեբրանգուլու

Կեբրանգուլու  (պորտ.՝ Quebrangulo), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի գյուղատնտեսական շրջանում։ Մտնում է Պալմեյրա դուզ Ինդիուսի գավառի կազմի մեջ։ Բնակչությունը կազմում է 12159 մարդ՝ 2007 թվականի տվյալներով։ Գրավում է 4321,3 կմ²կմ տարածք։ Բնակչության խտությունը՝ 38,76 մարդ/կմ²։


== Պատմություն ==
Քաղաքը հիմնադրվել է 1879 թվականին։
Բայմակ (քաղաք)

Անվան այլ կիրառումների համար տե՛ս՝ Բայմակ (այլ կիրառումներ)Բայմակ (բաշկիրերեն՝  Баймаҡ), Բաշկորտոստան Հանրապետության քաղաք, համարվում է Բայմակսկի շրջանի վարչական կենտրոնը (Բաշկորտոստանում)։


== Աշխարհագրական դիրք ==
Քաղաքը հյուսիսից սահմանակցում է Հարավային Ուրալի լանջերի հետ։ Հեռավորությունը Ուֆայից, Բայմակ-Այկարովոր-Բելորեցկ-Ուֆա երկաթուղիով, կազմում է 447 կմ։


== Պատմություն ==
Քաղաքի անվանումը գալիս է Բայմակ Բիկբուլատովի անունից, ով եղել է ավանդեր և մասնակցել է 1755 թվականի բաշկիրյան վերականգնման համար մղվող պայքարին։
Տանալիկովո Բայմակը հիմնադրվել է 1748 թվականին, սկզբում ծառայել է որպես կանանիկոլյան և Պրեոբրաժենյան պղնձաարդյունաբերական գործարանների հանքային բազա։ Սկզբնական անվանումը ծագել է Տանալիկ գետից։
Անկումից հետո, 1755 թվականին բաշկիրյան բնակչությանը ամբողջությամբ հրկիզեց ցարական զինվորները, միաժամանակ դադարեցնել տվեցին հանքաարդյունաբերական ձեռնարկությունների աշխատանքը։ Տանալիկովո Բայմակ գյուղի երկրորդ ծնունդը կապվեց XIX դարի միջին տարիների հետ, իսկ ոսկե քաղաքի ծննադավայրը եղավ Տանալիկ գետի ափին։


== Բնակչություն ==
Ազգային կազմՀամաձայն 2010 թվականին Վսերոսիայում անցկացված մարդահամարի տվյալների, քաղաքի ազգային կազմը կազմված է. բաշկեր — 71,6 %, ռուսներ — 21,3 %, թաթարներ — 5,1 %, այլ ազգերի դեմքեր — 2 %:


== Տնտեսություն ==
ՁեռնարկություններԲայմակսյան ԱՏՊ
«Ջրաալիքի» ձեռնարկություն
«Ջերմակապի» ձեռնարկություն
Բայմակսյան ձուլա-մեխանիկական գործարան
Բայմակսյան ԴՐՍՈՒ
«ՊՄԿ-Բեյմակ» ձեռնարկություն
Բայրամգուլովի ԿՖԽ
* "Բաշկրյան նրբահամ կերակուրի" ձեռնարկություն
ԲՐՍՈՒ
«Շինարարական ծառայության» ձեռնարկությունԱռևտուրՀանրախանութներ
«Մեգապոլիս» ԱԿ
«Արկաիմ» ԱԿ
Կենտրոնական շուկա
Կիրակնօրյա շուկա


== Տրանսպորտ ==
Քաղաքային տրանսպորտԵրկաթուղայիններ
Երկաթուղային տաքսի
ՏաքսիՄիջքաղաքային տրանսպորտԲայմակյան ավտոկայան
Մասնավոր երկաթուղային տաքսի


== Սոցիալական ոլորտ ==
Նրա կազմում№ 1 միջնակարգ դպրոց
№ 2 միջնակարգ դպրոց
№ 3 միջնակարգ դպրոց
№ 4 միջնակարգ դպրոց
Բայմակյան գիշերօթիկ դպրոց
№ 105 պրոֆեսիոնալ դպրոց
Բայմակյան գյուղատնտեսական տեխնիկական դպրոց
Ուֆլիմյան վառելիքա-էներգետիկ քոլեջ, Բայմակյան մասնաճյուղ
Մանկական արվեստի դպրոցՄշակույթ և հանգիստՍ. Յուլաևի անվան մշակույթի և հանգստի զբասայգի
Մշակույթի շրջանային տուն
«Իրենդիկ» կինոթատրոն
«Գրաֆյան լիճ» Տուրբազա
«Տալկաս» առողջարանՀյուրանոցներ, հոթելներՀյուրանոց «Բաշկիրիա»
Հյուրանոց «Սակմար»
Քեմփինգ «Իլիսեբիկա Տաու»Բաղնիք և շոգեբաղնիքներՔաղաքային բաղնիք


== Ծանոթագրություններ ==
Օքյուզ Էորեն

Օքյուզ Էորեն, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Չոքտում

Չոքտում, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Աննա Աբաշիձե

Վիքիպեդիայում կան հոդվածներ  Աբաշիձե ազգանունով այլ մարդկանց մասին:Աննա Աբաշիձե (վրաց.՝ ანნა აბაშიძე, 1730 - 1749, դեկտեմբերի 7), վրացի արքայադուստր Աբաշիձե ընտանիքից, Կախեթի թագուհին որպես Հերակլ II կին, ում հետ ամուսնացել է 1745 թվականին։ Վրաստանի վերջին թագավոր Գեորգի XII մայրը։


== Կենսագրություն ==
Արքայադուստր Աննան ծնվել է 1730 թվականին Իմերեթի թագավորության ազնվական ընտանիքներից մեկում։ Հայրը եղել է արքայազն Զաալ Աբաշիձեն։ Ունեցել է երկու եղբայր՝ Յոհանը և Սիմոնը։ Վերջինս եղել է Մարնեուլի կառավարիչը (մոուրավի)։
1745 թվականին Աննան ամուսնացել է Հերակլ II հետ և դարձել նրա 2-րդ կինը։ Հերակլ II առաջին կինը եղել է կամ Կատևան Օրբելիանին, որից Հերակլ II բաժանվել է, կամ Կատևան Փխեիձեն, ով մահացել է վատ հիվանդությունից 1744 թվականին։ Աննայի և Հերակլի ամուսնությունը կազմակերպել է Հերակլ II մայրական մորաքույրը, արքայադուստր Անուկան, ով ամուսնացած է եղել Աբաշիձե ընտանիքի անդամներից մեկի հետ։ Հարսանիքը սկզբում նշել են Անուկայի Քվիշխեթի առանձնատանը, ապա Հերակլ II հայրական տանը՝ Թբիլիսիում։ Աննան մահացել է Թբիլիսիում, 19 տարեկան հասակում։ Թաղված է Մցխեթի Սվետիցխովելի տաճարում։ 1950 թվականին Հերակլ II ամուսնացել է 3-րդ անգամ Դարեջան Դադիանի հետ։
Հերակլը և Աննան ունեցել են 3 երեխա
Գեորգի XII (1746 թ., նոյեմբերի 10 - 1800 թ., դեկտեմբերի 28), հաջորդել է Հերակլ II, եղել է Քարթլիի և Կախեթի թագավորը
Արքայադուստր Թամար (1747 թ., հուլիսի 12 - 1786 թ., օգոստոսի 4), ամուսնացել է արքայազն Դավիթ Օրբելիանիի հետ
Անհայտ դուստր, ով մահացել է մանկահասակ տարիքում


== Ծանոթագրություններ ==
Ֆուտբոլի Ֆրանսիայի Սուպերգավաթ 2013

Ֆուտբոլի Ֆրանսիայի Սուպերգավաթ 2013 (ֆր.՝ 2013 Trophée des champions) - Ֆրանսիայի Սուպերգավաթի 18-րդ խաղարկումն է, որն անցկացվել է 2013 թ. օգոստոսի 3-ին Գաբոնի մայրաքաղաք Լիբրևիլում։
Սուպերգավաթը նվաճեց Պարի Սեն-Ժերմենը, որը 2։1 հաշվով կարողացավ առավելության հասնել Բորդոյի նկատմամբ։


== Խաղ ==


== Աղբյուրներ ==
Խաղի վիճակագրություն
Կայրու

Կայրու (պորտ.՝ Cairu), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բարիա մարզում։ Մտնում է Վալենսա գավառի կազմի մեջ։ Բնակչությունը կազմում է 8634 մարդ՝ 2006 թվականի տվյալներով։ Գրավում է 451,194 կմ2 տարածք։ Բնակչության խտությունը՝ 19,1 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 35.161.747,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.548,47 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,639 (տվյալները՝ ՄԱԿ-ի զարգացման ծրագրի)։
Մուսիենկի

Մուսիենկի (ուկրաիներեն՝ Мусієнки), գյուղ Ուկրաինայի Խարկովի մարզի Բոգոդուխովի շրջանում։
1986 թվականի տվյալներով Մուսիենկի գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերի (Արդենների գավառ)

Սերի (ֆր.՝ Sery), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 340 մարդ, բնակչության խտությունը` 18.31 մարդ/կմ²։ Բնակավայրը զբաղեցնում է 18.57 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 34 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 205 աշխատունակ (15-64 տարեկան) բնակիչ, որոնցից ակտիվ էին 139-ը, իսկ ոչ ակտիվները` 66։ Ակտիվության ցուցանիշը կազմում է 67,8 %։ 139 աշխատունակ մարդկանցից աշխատել է 121 անձ (68 տղամարդ և 53 կին)։ Գործազուրկ են եղել 18 անձ (10 տղամարդ և 8 կին)։ 66 անաշխատունակներից 14-ը եղել են աշակերտներ կամ ուսանողներ, 27-ը` թոշակառուներ, իսկ 25-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==